b'\n_START_ARTICLE_\nEuropos investicij\xc5\xb3 bankas\n_START_PARAGRAPH_\nEuropos investicij\xc5\xb3 bankas \xe2\x80\x93 bankas ir nepriklausoma ES institucija. Jis teikia paskolas ir garantijas investiciniams projektams. Pagrindinis EIB u\xc5\xbedavinys \xe2\x80\x93 ekonomi\xc5\xa1kai silpnesni\xc5\xb3 rajon\xc5\xb3 pl\xc4\x97tros par\xc4\x97mimas. Teikiant finansavim\xc4\x85 daugiausiai d\xc4\x97mesio skiriama smulk\xc5\xb3 ir vidutini\xc5\xb3 \xc4\xafmoni\xc5\xb3 projektams. Bankui suteiktas auk\xc5\xa1\xc4\x8diausias kredito reitingas (AAA).\n_START_SECTION_\n\xc4\xaek\xc5\xabrimo istorija\n_START_PARAGRAPH_\n\xc4\xaekurtas 1958 m. sausio 1 d. vadovaujantis Romos sutarties nuostatomis. Bankas \xc4\xafsik\xc5\xabr\xc4\x99s Liuksemburge, kur dirba auk\xc5\xa1tos kvalifikacijos darbuotojai i\xc5\xa1 vis\xc5\xb3 ES valstybi\xc5\xb3. ES valstyb\xc4\x97s nar\xc4\x97s yra banko akcinink\xc4\x97s. Banko \xc4\xafstatin\xc4\xaf kapital\xc4\x85 formuoja visos valstyb\xc4\x97s nar\xc4\x97s. Vienai valstybei narei tenkanti kapitalo dalis priklauso nuo ekonominio konkre\xc4\x8dios valstyb\xc4\x97s svorio Europos S\xc4\x85jungoje.\n_START_SECTION_\nEuropos investicinio banko veikla Lietuvoje\n_START_PARAGRAPH_\nNuo 2004 m. Lietuva yra EIB nare. Lietuva turi savo atstov\xc4\x85 banko direktori\xc5\xb3 taryboje. I\xc5\xa1 banko gautos paskolos panaudotos Vilniaus oro uosto modernizavimo projektui - 10 mln. EUR, "Via Baltika" statybos ir rekonstravimo darb\xc5\xb3 projektas - 20 mln. EUR, Klaip\xc4\x97dos valstybinio j\xc5\xabr\xc5\xb3 uosto pl\xc4\x97tros projektas - 14 mln.EUR.'